ယူအေးဖာ

ဥရောပဘောလုံးအဖွဲ့ချုပ် (အင်္ဂလိပ်: The Union of European Football Associations, အတိုကောက်:UEFA /ယူအေးဖာ) သည် ဘောလုံး၊ ဖူဆယ်ဘောလုံး၊ ကမ်းခြေဘောလုံး အားကစားနည်းများကို ဥရောပတွင် အုပ်ချုပ်သည့် အဖွဲ့အစည်းဖြစ်သည်။ သို့ရာတွင် အချို့သော အသင်းဝင်နိုင်ငံများမှာ မူလအားဖြင့်သော်လည်းကောင်း အလုံးစုံသော်လည်းကောင်း အာရှ၌ပါဝင်ခဲ့ကြသည်။ ဖီဖာ၏ ဘောလုံးအားကစား ကမ္ဘာ့တိုက်ကြီးများ နယ်မြေဒေသကြီး (၆)ခုမှ တစ်ခုဖြစ်သည်။ ယူအေးဖာတွင် အမျိုးသား ဘောလုံးအသင်း (၅၅) နိုင်ငံပါဝင်ကြသည်။ ယူအေးဖာသည် ဥရောပတိုက်ရှိ နိုင်ငံဘောလုံးအသင်းများကို ကိုယ်စားပြု၍ နိုင်ငံ၊ ကလပ်ပြိုင်ပွဲများ : ယူအေးဖာ ဥရောပဖလား ပြိုင်ပွဲ၊ ယူအေးဖာ နိုင်ငံများလိဂ်၊ ယူအေးဖာ ချန်ပီယံလိဂ်၊ ယူအေးဖာ ယူရိုပါလိဂ်၊ ယူအေးဖာ စူပါ ဖလား ကို ကျင်းပပေးသည်။ ထိုပြိုင်ပွဲများရှိ ဆုကြေးငွေ၊ စည်းမျဉ်းများ၊ မီဒီယာ အခွင်းအရေးများကိုလည်း ထိန်းချုပ်စီမံသည်။ ဥရောပဘောလုံးအဖွဲ့ချုပ် (UEFA) ၏ အဖွဲ့ဝင်အချို့သည် ဥရောပတိုက်ကြီးအတွင်း၌ တစ်စိတ်တစ်ပိုင်းသာ ပါဝင်ခြင်း (သို့မဟုတ်) လုံးဝပါဝင်ခြင်းမရှိသည့် နိုင်ငံများ (အစ္စရေး၊ တူရကီ၊ ကာဇက်စတန်၊ အဇာဘိုင်ဂျန်၊ ဂျော်ဂျီယာ၊ အာမေးနီးယား၊ ဆိုက်ပရပ်စ်နှင့် ရုရှား) ဖြစ်ကြသည်။ ထို့အပြင် ဖာရိုးကျွန်းစု (Faroe Islands)၊ အင်္ဂလန်၊ စကော့တလန်၊ ဝေလနှင့် မြောက်အိုင်ယာလန်တို့ကဲ့သို့ အချုပ်အခြာအာဏာပိုင်နိုင်ငံများကို ကိုယ်စားမပြုသော အဖွဲ့ဝင်များလည်း ပါဝင်လျက်ရှိသည်။ ကိုးကား